Ellen Holager Andenæs
Store norske leksikon,Samfunn,Politi og kriminalitet,Politivesen,Biografier innen politivesenet
Ellen Holager Andenæs er en norsk jurist som er mest kjent fra ledende stillinger innen politietaten. Hun var 1996-1997 sjef for Politiets sikkerhetstjeneste (PST).
Etter juridisk embetseksamen ved Universitetet i Oslo i 1973 arbeidet Holager Andenæs fra 1973 til 1975 som konsulent ved Forbrukerombudet, og fra 1975 til 1977 som konsulent ved Oslo ligningskontor. Hun var politiadjutant ved Oslo politikammer fra 1977 til 1982, og deretter riksadvokatfullmektig 1982–1983. Holager Andenæs arbeidet som statsadvokat ved Eidsivating lagmannsrett fra 1983 til 1987. Hun var politiinspektør og sjef for ordensavdelingen ved Oslo politikammer fra 1987 til 1994, kriminalsjef ved politikammeret i 1994, og lagdommer ved Eidsivating (fra 1995 Borgarting) lagmannsrett 1994–1996.Etter perioden som PST-sjef har Ellen Holager Andenæs fra 1997 vært privatpraktiserende advokat i Oslo. Hun er partner i advokatfirmaet Andenæs Aaløkken Veum og har siden 2005 vært fast forsvarer ved Oslo tingrett og Borgarting lagmannsrett.Ellen Holager Andenæs var gift med Mads Henry Andenæs som døde i 2019. Les mer i Store norske leksikon Politiets sikkerhetstjeneste politiet